Diari Oficial de la Generalitat Valenciana


Sumari del DOGV 4566, del 14-08-2003 (2003/9197)

ACORD de 13 de maig de 2003, del Govern Valencià, pel qual autoritza determinada transferència de crèdit del capítol VII al VI del programa 313.40, Integració Social del Discapacitat, així com un ajust en l'annex de transferències de capital, que implica l'habilitació i desafectació de línies nominatives, per import total de dos-cents seixanta-set mil vuit-cents trenta-un euros (267.831 euros). Exp. 16.016/03-071.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9197


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 13 de maig de 2003, del Govern Valencià, pel qual autoritza determinada transferència de crèdit del capítol VII al VI del programa 313.40, Integració Social del Discapacitat, així com un ajust en l'annex de transferències de capital, que implica l'habilitació i desafectació de línies nominatives, per import total de dos-cents seixanta-set mil vuit-cents trenta-un euros (267.831 euros). Exp. 16.016/03-071. [2003/9197]
  
El Consell de la Generalitat, en la reunió del dia 13 de maig de 2003, va adoptar l'acord següent:
  
La Llei 12/2002 de Pressupostos de la Generalitat Valenciana per a l'exercici 2003, inclou en l'annex de transferències de capital del programa 313.40, Integració Social del Discapacitat, la línia de subvenció nominativa T4992" destinada a donar cobertura a un conveni de col·laboració amb l'Ajuntament d'Ontinyent, per a la construcció i l'equipament d'una residència i un centre de dia de discapacitats psíquics en esta localitat, les previsions d'execució dels quals han determinat la reprogramació de les anualitats previstes inicialment, amb la qual cosa la línia de subvenció mencionada presenta en l'exercici 2003 crèdits en situació de disponibilitat, que la Conselleria de Benestar Social proposa redistribuir per a l'atenció de les actuacions següents:
  
a) Finançar la redacció d'un projecte per a la construcció d'un complex socioeducatiu, integrat per un centre ocupacional, centre de dia, taller prelaboral i residència per a persones amb discapacitat psíquica, a través del conveni que es té previst subscriure amb l'Ajuntament de Castelló de la Plana, la Diputació Provincial de Castelló i l'Associació de Familiars amb Xiquets i Adults Discapacitats (AFANIAS) de Castelló, per import de 120.000 euros.
  
b) Habilitar dos projectes d'inversió en el programa mencionat, a fi d'atendre, per una part compromisos degudament adquirits en l'exercici anterior, per import de 128.626,01, així com escometre l'equipament de dos habitatges tutelats, per import de 19.204,99 euros.
  
En conseqüència, i en virtut del que disposen els articles 18 i 19 de la Llei 12/2002, de 27 de desembre de Pressupostos de la Generalitat Valenciana per a l'exercici 2003, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 92.97.463.24.2 per import de 147.831 euros.
  
Segon
  
S'autoritza l'augment de crèdit en l'aplicació pressupostària 97.14.241.92.9 per import de 147.831 euros.
  
Tercer
  
S'autoritza la inclusió en l'annex de transferències de capital del programa 313.40, Integració Social del Discapacitat, de la línia de subvenció les dades descriptives i l'import de la qual es detallen a continuació:
  
Codi: T5383
  
Denominació: Conveni AFANIAS habilitació complex socieducatiu
  
Import: 120.000
  
Beneficiaris: Associació de Familiars amb Xiquets i Adults Discapacitats (AFANIAS) de Castelló
  
Normativa reguladora: Conveni.
  
Tipus: Nominativa.
  
Descripció i finalitats: Finançament de la redacció d'un projecte per a la construcció d'un complex socioeducatiu integrat per un centre ocupacional, un centre de dia, un taller prelaboral d'inserció social i una residència pera persones amb discapacitat psíquica.
  
Fons propis: 120.000
  
Fons finalistes
  
Quart
  
S'autoritza la inclusió en l'annex d'inversions reals del programa 313.40, Integració Social del Discapacitat, dels projectes d'inversió QN270 "Equipament posada en marxa d'edificis administratius" i QN241 "Equipaments posada en marxa centres de malalts mentals".
  
Cinqué
  
S'autoritza la modificació en l'annex de transferències de capital del programa 313.40 de la línia de subvenció que es detalla a continuació:
  
Línia Denominació Minoració en Fons Propis
  
T4992 Conveni Ontinyent
  
 Construcció i Equipament -267.831 euros
  
València, 13 de maig de 2003.- El vicepresident i secretari del Govern Valencià: José Joaquín Ripoll Serrano.